Red Cliff

Red Cliff () (Tebing Merah), juga dikenali sebagai The Battle of Red Cliff (Perang Tebing Merah), ialah sebuah filem epik China berdasarkan Perang Tebing Merah dan peristiwa yang berlaku semasa zaman Three Kingdoms (Tiga Negara) di negara Cina purbakala. Filem ini dijangka akan ditayangkan dalam dua versi: di rantau Asia, Red Cliff akan ditayangkan dalam dua bahagian yang memakan masa 4 jam, dengan bahagian pertama ditayangkan pada Julai 2008 dan yang keduanya pada Januari 2009. Di luar Asia, filem tersebut akan ditayangkan dalam versi 2½ jam pada Januari 2009.

Filem ini diarah oleh pengarah filem terkemuka, John Woo dan dibintangi Tony Leung Chiu-Wai, Takeshi Kaneshiro, Zhang Fengyi, Chang Chen, Hu Jun, Lin Chi-ling danZhao Wei. Dengan bajet jangkaan sebanyak US$80 juta, The Battle of Red Cliff merupakan filem yang paling mahal yang dikeluarkan oleh Asia sehingga kini. Dawtrey, A., Guider, E. "Berlin star power eclipses click pics", Variety, 2007-02-17. Retrieved on 2007-04-06.

Filem ini ialah salah satu daripada dua filem berkaitan Tiga Negara untuk tahun 2008. Filem yang satu lagi ialah Three Kingdoms: Resurrection of the Dragon arahan Daniel Lee yang sudahpun ditayangkan.

Plot
Pengarah John Woo dalam satu wawancara oleh CCTV-6 menyatakan bahawa filem tersebut akan secara utamanya menggunakan catatan-catatan sejarah Chronicle of the Three Kingdoms sebagai asas kepada latar cerita Battle of Red Cliffs, berbanding dengan novel sejarah Romance of the Three Kingdoms. Demikian, watak-watak yang secara tradisinya digambarkan sebagai watak antagonis seperti Cao Cao dan Zhou Yu akan digambarkan dengan lebih tepat berdasarkan fakta-fakta sejarah yang benar dalam filem tersebut.Zhang, X. "John Woo to reinterpret Cao Cao and Zhou Yu", Jingbao, 2007-02-08. Retrieved on 2007-04-04.

 Pelakon 
 Tony Leung Chiu-Wai sebagai Zhou Yu
 Takeshi Kaneshiro sebagai Zhuge Liang
 Zhang Fengyi sebagai Cao Cao
 Chang Chen sebagai Sun Quan
 Zhao Wei sebagai Sun Shangxiang
 Hu Jun sebagai Zhao Yun
 Lin Chi-ling sebagai Xiao Qiao
 Nakamura Shido sebagai Gan Xing(甘興) (berdasarkan Gan Ning)
 You Yong sebagai Liu Bei
 Song Jia (宋佳) sebagai Li Ji(驪姬) (watak rekaan)
 Tong Dawei (佟大為) sebagai Sun Shucai(孫叔財) (watak rekaan)
 Hou Yong (侯勇) sebagai Lu Su
 Basen Zabu (巴森扎布) sebagai Guan Yu
 Zang Jinsheng (臧金生) sebagai Zhang Fei
 Zhang Shan (張山) sebagai Huang Gai
 Shi Xiaohong (師小紅) sebagai Jiang Gan
 He Yin (何音) sebagai Puan Mi
 Li Hong (李鴻) sebagai Puan Gan
 Menghe Wuliji (孟和烏力吉) sebagai Guan Ping
 Wang Yuzhang (王玉璋) sebagai Cheng Pu
 Zhang Yi (張毅) sebagai Zhang Zhao
 Wu Qi (吳旗) sebagai Gu Yong
 Chen Changhai (陳長海) sebagai Qin Song
 Wang Ning (王寧) sebagai Maharaja Xian wilayah Han
 Zhao Chengshun (趙成順) sebagai Xun You
 Wang Zaolai (王早來) sebagai Cheng Yu
 Wang Qingxiang (王慶祥) sebagai Kong Rong
 Xie Gang (謝剛) sebagai Hua Tuo
 Yi Zhen (一真) sebagai Cai Mao
 Jia Hongwei (賈宏偉) sebagai Zhang Yun
 Wang Hui (王輝) sebagai Cao Hong
 Jiang Tong (姜彤) sebagai Li Tong
 Guo Chao (郭超) sebagai Yue Jin
 Cui Yugui (崔玉貴) sebagai Xu Chu
 Xu Fengnian (徐豐年) sebagai Zhang Liao
 Ma Jing (馬京) sebagai Wei Ben(魏贲) (berdasarkan Wen Pin)
 Hu Xiaoguang (胡曉光) sebagai Xiahou Jun(夏侯雋) (berdasarkan Xiahou Yuan)
 Ye Hua (葉華) sebagai Tian Tian(田田) (watak rekaan)

 Pelakon asal yang diganti 
 Tony Leung Chiu-Wai pada asalnya dipilih untuk melakonkan watak Zhuge Liang. Namun, dengan alasan masalah kesihatan dan juga keletihan daripada berlakon dalam filem Lust, Caution, beliau menarik diri daripada filem berkenaan.Unknown. "Tony Leung leaps off Red Cliff", The Guardian, 2007-03-22. Retrieved 2007-04-04.  Penerbit Terence Chang berkata peruntukan kewangan untuk filem tersebut tidak dipengaruhi oleh perubahan berkenaan.
 Ken Watanabe pada asalnya dipilih untuk watak Cao Cao.Unknown. "Zhao Wei to Join All-star Cast for "Battle of the Red Cliff"", China Radio International, 2007-02-09. Retrieved on 2007-04-04. Namun, berdasarkan laporan, beberapa peminat China membantah pilihan tersebut atas alasan bahawa pelakon Jepun kurang sesuai untuk melakonkan watak sejarah negara China. Laporan berkenaan juga mendakwa bahawa bantahan-bantahan tersebut telah mempengaruhi keputusan pengarah John Woo yang pada akhirnya, memilih Zhang Fengyi untuk watak tersebut. Tang, A. "Choice of Kaneshiro as Zhuge Liang criticized", Chinese Business View, 2007-03-09. Retrieved on 2007-04-04.
 Chow Yun-Fat pada asalnya dipilih untuk watak Zhou Yu dan juga pernah dipertimbangkan untuk watak Liu Bei. Bagaimanapun, beliau menarik diri pada 13 April, 2007, apabila pelakonan filem tersebut baru hendak bermula. Chow menerangkan bahawa beliau menerima skrip yang dikaji semula seminggu lebih awal dan tidak diberikan masa yang mencukupi untuk bersedia, tetapi penerbit Terence Chang menafikan dakwaan tersebut dengan menyatakan bahawa kerjasama dengan Chow agak rumit kerana penginsurans filem tersebut dari Hollywood membantah 73 klausa dalam kontrak Chow.Lee, M. "Chow Yun-Fat Drops out of 'Red Cliff'", Associated Press, 2007-04-17. Retrieved on 2007-04-17. Chow kemudian diganti oleh Tony Leung Chiu-Wai yang sebelum ini menolak watak Zhuge Liang.Frater, P. & Coonan, C. "Leung rejoins 'Red Cliff'", Variety, 2007-04-19. Retrieved on 2007-04-20.McCurry, J. "Chinese epic loses the plot as actors quit £40m project", The Guardian, 2007-04-20. Retrieved on 2007-04-20. Bagaimanapun, terdapat juga khabar angin bahawa Chow mungkin muncul sebagai pelakon sampingan dalam filem tersebut.

 Rujukan Tambahan 
 Battle of Red Cliffs, perang bersejarah yang didasarkan oleh filem tersebut.
 Three Kingdoms (Tiga Negara), tempoh zaman dalam sejarah China apabila perang tersebut berlaku.
 Chronicle of the Three Kingdoms, catatan bersejarah tentang peristiwa-peristiwa semasa Zaman Tiga Negara.
 Romance of the Three Kingdoms, salah satu daripada Four Great Classical Novels (Novel Klasik Teragung Berempat), tafsiran secara novelisasi tentang peristiwa bersejarah yang berlaku semasa Zaman Tiga Negara
 Three Kingdoms: Resurrection of the Dragon

Rujukan

 Pautan Luar